2. ลักษณะการประกอบธุรกิจ

2.1 ประวัติความเป็นมาและการเปลี่ยนแปลงและการพัฒนาการที่สำคัญ

ประวัติความเป็นมา

บริษัท ซินเท็ค คอนสตรัคชั่น จำกัด (มหาชน) (“บริษัท”) (เดิมชื่อ “บริษัท สยาม ซินเท็ค
คอนสตรัคชั่น จำกัด (มหาชน)”) ได้จดทะเบียนเป็นนิติบุคคลตามกฎหมายประเทศไทยเมื่อวันที่ 22
ธันวาคม 2531 และได้จดทะเบียนแปรสภาพเป็นบริษัทมหาชนจำกัด เมื่อวันที่ 14 ตุลาคม 2535
และจดทะเบียนในตลาดหลักทรัพย์แห่งประเทศไทยเมื่อวันที่ 12 กุมภาพันธ์ 2536
สำนักงานใหญ่ของบริษัทตั้งอยู่เลขที่ 555/7-11 ซอยสุขุมวิท 63 (เอกมัย) ถนนสุขุมวิท
แขวงคลองตันเหนือ เขตวัฒนา กรุงเทพมหานคร โดยบริษัทประกอบธุรกิจหลักคือ
การรับเหมาก่อสร้าง ให้บริการรับงานทั้งจากหน่วยงานทางราชการ และเอกชน
โดยให้บริการตั้งแต่งานวางรากฐานจนกระทั่งก่อสร้างอาคารเสร็จสมบูรณ์ในลักษณะที่เรียกว่า
One-Stop Shopping โดยนำกระบวนการหรือขั้นตอนการก่อสร้างที่ทันสมัย และเทคโนโลยีต่างๆมาประยุกต์ใช้
พร้อมทั้งการพัฒนาองค์ความรู้ต่างๆเพื่อเสริมสร้างศักยภาพของบุคคลากรของบริษัท
ทั้งนี้ก็เพื่อเพิ่มมูลค่าสูงสุดให้กับผู้ที่มีส่วนเกี่ยวข้องกับบริษัท อันได้แก่ ผู้ถือหุ้น ลูกค้า พนักงาน
รวมทั้งการรักษาสิ่งแวดล้อม ฯลฯ เป็นต้น

บริษัทมีผลงานการก่อสร้างมากมายทั้งในอดีตและปัจจุบัน
ทั้งนี้ก็เนื่องจากลูกค้าได้ให้ความไว้วางใจในการว่าจ้าง รวมทั้งได้แนะนำต่อไปยังลูกค้ารายอื่นๆด้วย
บริษัทสามารถแบ่งประเภทของงานการก่อสร้างได้ ดังนี้ โครงการสารณูปโภคพื้นฐาน/สถาบัน
(Infrastructure / Institutional) อาคารที่พักอาศัย (Resident Building)
อาคารสำนักงานและอาคารพาณิชย์ (Commercial Building) โรงแรม หรือ รีสอร์ท (Hotel
or Resort) ศูนย์การค้า ซุปเปอร์มาร์เก็ต หรือ ชอปปิ้งมอล (Retail)
และโรงงานอุตสาหกรรม (Industrial) รายละเอียดของโครงการในอดีตปรากฎตามหัวข้อ 3.1

การเปลี่ยนแปลงและการพัฒนาการที่สำคัญ

  ---------------- ------------------------------------------------------------------------------------------
  ช่วงเวลา          รายละเอียด

  ธันวาคม 2531      บริษัท สยาม ซินเท็ค คอนสตรัคชั่น จำกัด (มหาชน) (“บริษัท”) จดทะเบียนจัดตั้งบริษัทจำกัด ด้วยทุนจดทะเบียน 1
                   ล้านบาท เพื่อดำเนินธุรกิจรับเหมาก่อสร้าง โดยการร่วมทุนระหว่างฝ่ายไทย และกลุ่มบริษัทรับเหมาก่อสร้างสิงคโปร์ 3 กลุ่ม

  ตุลาคม 2535       บริษัทได้แปรสภาพจากบริษัทจำกัด เป็นบริษัทมหาชนจำกัด ทั้งนี้เพื่อวัตถุประสงค์ในการเสนอขายหุ้นต่อประชาชนทั่วไป
                   และเข้าจดทะเบียนในตลาดหลักทรัพย์แห่งประเทศไทย โดยเปลี่ยนชื่อจาก “บริษัท สยาม ซินเท็ค คอนสตรัคชั่น จำกัด” เป็น
                   “บริษัท สยาม ซินเท็ค คอนสตรัคชั่น จำกัด (มหาชน)”

  กรกฎาคม 2536     บริษัทได้เข้าจดทะเบียนในตลาดหลักทรัพย์แห่งประเทศไทย

  สิงหาคม 2539      บริษัทได้รับรางวัล International Construction Award

  สิงหาคม 2540      บริษัทได้รับการรับรองมาตรฐานคุณภาพ ISO 9002 Version 1994
                   ซึ่งเป็นบริษัทก่อสร้างรายแรกที่ได้รับรองมาตรฐานคุณภาพ

  สิงหาคม 2543      บริษัทเข้าสู่ขบวนการปรับโครงสร้างหนี้เนื่องจากได้รับผลกระทบจากการเปลี่ยนแปลงระบบอัตราแลกเปลี่ยนเป็นแบบลอยตัว

  มีนาคม 2544       ศาลล้มละลายกลางมีคำสั่งเห็นชอบด้วยแผนตามมติของที่ประชุมเจ้าหนี้ที่ออกเสียงร้อยละ 80 ลงมติแผนการชำระหนี้

  มิถุนายน 2544      บริษัทลดทุนจดทะเบียนลดลง 397.06 ล้านบาท เหลือ 3.97 ล้านบาท ตามแผนการปรับปรุงโครงสร้างหนี้

  มิถุนายน 2544      บริษัทเพิ่มทุนจดทะเบียนขึ้นจาก 3.97 ล้านบาทเป็น 400 ล้านบาท ตามแผนการปรับปรุงโครงสร้างหนี้

  เมษายน 2546      ศาลล้มละลายกลางมีคำสั่งยกเลิกการฟื้นฟูกิจการเนื่องจากบริษัทได้ปฏิบัติตามแผนได้เป็นผลสำเร็จ

  กันยายน 2546      บริษัทได้รับการรับรองมาตรฐานคุณภาพ ISO 9001 Version 2000

  ช่วงเวลา          รายละเอียด

  ธันวาคม 2546      บริษัทเพิ่มทุนจดทะเบียนขึ้นจาก 400 ล้านบาท เป็น 1,600 ล้านบาท

  ธันวาคม 2546      บริษัทได้เปลี่ยนรอบระยะเวลาบัญชีของบริษัทจากเดิมเริ่มวันที่ 1 กรกฎาคม ถึงสิ้นสุดวันที่ 30 มิถุนายน ของปีถัดไป
                   แก้ไขใหม่โดยเริ่มตั้งแต่วันที่ 1 มกราคม ถึงสิ้นสุดวันที่ 31 ธันวาคม ของทุกปี ทั้งนี้เริ่มตั้งแต่วันที่ 1 กรกฎาคม 2546
                   สิ้นสุดวันที่ 31 ธันวาคม 2546 เป็นต้นไป

  เมษายน 2547      มติที่ประชุมผู้ถือหุ้นของบริษัทให้แก้ไขชื่อบริษัทจากเดิม “บริษัท สยามซินเท็ค คอนสตรัคชั่น จำกัด (มหาชน)” (Siam
                   Syntech Construction Public Company Limited) โดยเปลี่ยนเป็นชื่อ “บริษัท ซินเท็ค คอนสตรัคชั่น จำกัด
                   (มหาชน) (Syntec Construction Public Company Limited)

  พฤษภาคม 2547     บริษัทได้จดทะเบียนเปลี่ยนแปลงชื่อ เป็น “บริษัท ซินเท็ค คอนสตรัคชั่น จำกัด (มหาชน) ตามหนังสือรับรอง
                   และหนังสือบริคณห์สนธิ ซึ่งออกโดยกรมพัฒนาธุรกิจการค้า กระทรวงพาณิชย์ เมื่อวันที่ 21พฤษภาคม 2547

  สิงหาคม 2547      ตลาดหลักทรัพย์แห่งประเทศไทยได้อนุมัติย้ายการซื้อขายหลักทรัพย์ของบริษัทจากหมวดการฟื้นฟูกิจการ (REHABCO)
                   ไปยังกลุ่มอสังหาริมทรัพย์และก่อสร้าง หมวดพัฒนาอสังหาริมทรัพย์ ทั้งนี้มีผลตั้งแต่วันที่ 10 กันยายน 2547 เป็นต้นไป
                   เนื่องจากบริษัทมีฐานะการเงินและผลการดำเนินงานเป็นไปตามที่กำหนด

  กันยายน 2547      หลักทรัพย์ของบริษัทได้รับการย้ายหมวดจากหมวดการฟื้นฟูกิจการ (REHABCO) ไปกลุ่มอสังหาริมทรัพย์และก่อสร้าง
                   หมวดพัฒนาอสังหาริมทรัพย์ตามปกติ

  เมษายน 2548      มติที่ประชุมผู้ถือหุ้น เห็นชอบแต่งตั้งสำนักงานสอบบัญชี ดี ไอ เอ / บริษัท ดีไอเอ ออดิท จำกัด
                   เป็นผู้สอบบัญชีของบริษัทประจำปี 2548
  ---------------- ------------------------------------------------------------------------------------------

2.2 ภาพรวมการประกอบธุรกิจของบริษัท บริษัทย่อยและบริษัทร่วม

  การประกอบธุรกิจของบริษัท

การประกอบธุรกิจของบริษัทในปัจจุบัน ยังคงไว้ซึ่งการดำเนินธุรกิจรับเหมาก่อสร้างแบบครบวงจร
(Integrated Approach) โดยรับงานก่อสร้างทั้งจากหน่วยงานราชการ และภาคเอกชน
ให้บริการตั้งแต่การวางรากฐานจนกระทั่งอาคารเสร็จสมบูรณ์ในลักษณะที่เรียกว่า One-Stop
Shopping ซึ่งรวมถึงงานด้านโครงสร้าง (Structural ) งานติดตั้งระบบไฟฟ้า
ระบบเครื่องจักรกล (Electrical and Mechanical) และงานระบบอัตโนมัติในตัวอาคาร
(Building Automation) เป็นต้น

การรับงานก่อสร้าง กรณีผู้ว่าจ้างเป็นหน่วยงานราชการ หรือรัฐวิสาหกิจต่างๆ
บริษัทจะได้รับการว่าจ้างให้ดำเนินงานการก่อสร้างก็ต่อเมื่อ
หน่วยงานดังกล่าวข้างต้นเสนอให้เข้าร่วมเสนอราคา ตามแบบและวิธีการที่กำหนด
ด้วยวิธีการประมูลหรือประกวดราคา ส่วนการรับงานก่อสร้าง กรณีผู้ว่าจ้างเป็นหน่วยงานเอกชน
โดยส่วนใหญ่ผู้ว่าจ้างเสนอให้บริษัทเสนอราคาการดำเนินการงานก่อสร้าง
รวมทั้งการเจรจาต่อรองราคาว่าจ้าง
หากพิจารณาเป็นที่พอใจทั้งสองฝ่ายรวมทั้งสมเหตุสมผลจึงเกิดการว่าจ้างให้ดำเนินการก่อสร้างในที่สุด

ในการดำเนินการงานก่อสร้างของบริษัท หลังจากได้รับการว่าจ้างนั้น
โดยทั่วไปบริษัทจะเป็นผู้รับเหมาหลัก (Main Contractor)
เว้นแต่เป็นโครงการขนาดใหญ่และต้องใช้ความเชี่ยวชาญเฉพาะด้าน
บริษัทอาจพิจารณาเข้าร่วมดำเนินการเป็นลักษณะ กิจการร่วมค้า (Joint Venture)
กับบริษัทอื่นหรือผู้ร่วมงานอื่นที่มีความสามารถความเชี่ยวชาญเฉพาะด้านตามที่โครงการกำหนด
โดยที่บริษัทเองก็ได้รับการถ่ายทอดเทคโนโลยีการก่อสร้างสมัยใหม่ องค์ความรู้ด้านต่างๆ เช่น
การบริหารการจัดการด้านการก่อสร้าง รวมถึงการเพิ่มขีดความสามารถของบุคคลากรในที่สุด ทั้งนี้ก็เพื่อให้ผู้ว่าจ้างได้มั่นใจว่า การดำเนินการงานก่อสร้างจะสัมฤทธิ์ผลตามข้อตกลงหรือตามสัญญาที่ได้กำหนดไว้
อีกทั้ง
บริษัทอาจได้รับผู้ร่วมงานใหม่(ทางการค้า)ที่มีขีดความสามารถเพียงพอที่จะร่วมดำเนินการงานก่อสร้างโครงการขนาดใหญ่ในอนาคต
ซึ่งรองรับกับนโยบายของภาครัฐ

สำหรับโครงการงานก่อสร้างที่บริษัทได้ใช้แรงงานของบริษัท
โดยบางส่วนบริษัทได้ว่าจ้างผู้รับเหมาช่วงหรือผู้รับจ้างช่วง (Subcontractor)
ซึ่งต้องได้รับการขึ้นทะเบียนไว้กับบริษัท และจะต้องมีคุณสมบัติขั้นต่ำตามที่บริษัทกำหนด
ทั้งนี้บริษัทได้มีการประเมินความสามารถในการดำเนินงานอย่างต่อเนื่อง
ซึ่งทำให้บริษัทสามารถควบคุมการปฏิบัติงานให้เป็นไปตามข้อตกลงหรือตามสัญญาว่าจ้างที่กำหนด

  การประกอบธุรกิจของ บริษัทย่อย และบริษัทร่วม

  (ที่ดำเนินงานอยู่ในปัจจุบัน)

  บริษัทร่วม

  บริษัท แนเชอรัล โฮเต็ล สุขุมวิท จำกัด

บริษัท แนเชอรัล โฮเต็ล สุขุมวิท จำกัด เป็นบริษัทร่วมของบริษัท ซึ่งบริษัทถือหุ้นในสัดส่วนร้อยละ
25 ของทุนจดทะเบียนที่ชำระแล้ว(ทุนจดทะเบียน 8,750,000 หุ้น โดยหุ้นจำนวน 4,000,000 หุ้น
ชำระเต็มมูลค่าหุ้น หุ้นละ 100 บาท และหุ้นอีกจำนวน 4,750,000 หุ้น ชำระค่าหุ้นแล้ว 25 บาท)
ดำเนินธุรกิจพัฒนาอสังหาริมทรัพย์ โครงการโรงแรมโฟซิเทล สุขุมวิท
ตั้งอยู่ริมถนนสุขุมวิทระหว่างซอย 13 และ 15 บนเนื้อที่กว่า 3 ไร่ มีห้องพักจำนวน 345 ห้อง
ปัจจุบันอยู่ระหว่างการก่อสร้าง โดยการก่อสร้างมีความคืบหน้าแล้วประมาณ 33%
คาดว่าจะเปิดดำเนินการได้ประมาณต้นปี 2550

  บริษัท แนเชอรัล โฮเต็ล สยาม จำกัด

บริษัท แนเชอรัล โฮเต็ล สยาม จำกัด เป็นบริษัทร่วมของบริษัท ซึ่งบริษัทถือหุ้นในสัดส่วนร้อยละ
24.99 ของทุนจดทะเบียนที่ชำระแล้ว (ทุนจดทะเบียน 12 ล้านหุ้น ชำระเต็มมูลค่าหุ้น หุ้นละ 100
บาท) ดำเนินธุรกิจโครงการโรงแรมสยามและเซอร์วิส อพาร์ทเมนท์ ซึ่งเป็นโรงแรมระดับ 5 ดาว
บนพื้นที่ใจกลางเมืองกว่า 18 ไร่ ติดกับศูนย์การค้าสยามพารากอน
โดยโครงการอยู่ระหว่างการออกแบบ คาดว่าจะเสร็จสมบูรณ์ พร้อมเปิดให้บริการได้ภายในปลายปี
2550

กิจการร่วมค้า

กิจการร่วมค้า ซินเท็ค-ไมวาน

กิจการร่วมค้า ซินเท็ค-ไมวาน ก่อตั้งเมื่อวันที่ 18 พฤศจิกายน 2548
โดยผู้ร่วมประกอบกิจการร่วมค้า 2 แห่ง คือ บริษัท และ บริษัท ไมวาน (ประเทศไทย) จำกัด
(“ไมวาน”) ไมวานจดทะเบียนจัดตั้งเป็นบริษัทจำกัด เมื่อวันที่ 28 กุมภาพันธ์ 2536
ปัจจุบันมีทุนจดทะเบียนบริษัท 120 ล้านบาท
โดยประกอบธุรกิจเป็นบริษัทผู้รับเหมาก่อสร้างที่มีความเชี่ยวชาญด้านการก่อสร้างอาคารที่พักอาศัย
และใช้เทคโนโลยีการก่อสร้างด้วยระบบไม้แบบไมวาน มีผลงานการก่อสร้างที่สำคัญต่างๆ ได้แก่
โครงการแฟลตเอื้ออาทร มีนบุรี ของการเคหะแห่งชาติ , โครงการบ้านพักอาศัยข้าราชการ
กองทัพ อากาศ (ส่วนที่ 2) , โครงการบ้านพักเจ้าหน้าที่กองทัพอากาศทุ่งสีกัน (ส่วนที่ 1) ,
อาคารที่พักผู้ปฏิบัติงานการสื่อสาร แห่งประเทศไทย
และโครงการอาคารเช่ามาตราฐานของการเคหะแห่งชาติ เป็นต้น

กิจการร่วมค้า ซินเท็ค-ไมวาน ก่อตั้งเพื่อวัตถุประสงค์
ร่วมกันจัดเตรียมเอกสารเพื่อเป็นผู้ยื่นเสนอราคางานก่อสร้างโครงการบ้านเอื้ออาทร
ขายให้กับการเคหะแห่งชาติ และหากได้รับเลือกให้เป็นผู้เข้าทำสัญญา
ผู้ร่วมประกอบการทั้งสองจะร่วมกันนำประสบการณ์ , ความชำนาญ
และความสามารถในการก่อสร้างด้านต่างๆ ร่วมกันดำเนินงานจนโครงการเสร็จสิ้น กิจการร่วมค้า
ซินเท็ค-ไมวาน มีสัดส่วนการร่วมทุนของผู้ร่วมประกอบกิจการร่วมค้า คือ ซินเท็ค 65% : ไมวาน
35% ผลกำไร-ขาดทุนแบ่งตามสัดส่วนการร่วมลงทุน

กิจการร่วมค้า ซินเท็ค-ไมวาน มีการดำเนินงานโดยผู้ร่วมประกอบการทั้งสองร่วมจัดตั้งทีมผู้บริหาร
บุคคลากรทำงาน เพื่อร่วมกันวางแผนและบริหารงานโครงการ
จนถึงการแลกเปลี่ยนการใช้เทคโนโลยีการก่อสร้างตามความสามารถเฉพาะบริษัท
เพื่อการดำเนินงานที่มีประสิทธิภาพสูงสุด

นโยบายการลงทุนในบริษัทย่อย บริษัทร่วม และกิจการร่วมค้า

บริษัทฯ มีนโยบายลงทุนในกิจการที่ดำเนินธุรกิจที่เอื้อประโยชน์, มีความเกี่ยวเนื่องกับธุรกิจบริษัทฯ
และมีแนวโน้มการเติบโตที่ดี สำหรับสัดส่วนเงินลงทุนและนโยบายการบริหารงานในบริษัทย่อย
บริษัทร่วม และกิจการร่วมค้านั้น ขึ้นกับความเชี่ยวชาญในธุรกิจ , ความสามารถในการลงทุน
และอำนาจการบริหารงานเป็นหลัก

โดยการบริหารงานในธุรกิจที่บริษัทมีความชำนาญ
บริษัทจะส่งตัวแทนกรรมการเข้าไปร่วมกำหนดนโยบายและแนวทางการบริหารงานให้สอดคล้องกับแผนงานของบริษัท
รวมทั้งติดตามตรวจสอบและควบคุมการปฏิบัติงานของผู้บริหารให้เป็นไปตามแผนงานที่ได้กำหนดไว้
ส่วนอำนาจในการบริหารงานในธุรกิจอื่นที่บริษัทไม่มีความเชี่ยวชาญในธุรกิจ
บริษัทจะส่งตัวแทนของบริษัทเข้าไปเป็นกรรมการแทนการเข้าไปบริหารงานโดยตรง

2.3 แผนผังโครงสร้างการถือหุ้นของบริษัท

โครงสร้างการถือหุ้นของบริษัท ซินเท็ค คอนสตรัคชั่น จำกัด (มหาชน)

เพียง วันที่ 31 ธันวาคม 2548

[]

+----------------+------+----------------------------------------------+
| ร              |      |                                              |
| ายละเอียดชื่อบริษัท |      |                                              |
+----------------+------+----------------------------------------------+
|   NHSU         | =    | บริษัท แนเชอรัล โฮเต็ล สุขุมวิท จำกัด¹               |
+----------------+------+----------------------------------------------+
|   NHSI         | =    | บริษัท แนเชอรัล โฮเต็ล สยาม จำกัด²                |
+----------------+------+----------------------------------------------+
|   BMCL         | =    | บริษัท รถไฟฟ้ากรุงเทพ จำกัด (มหาชน)               |
+----------------+------+----------------------------------------------+
|   SR           | =    | บริษัท สาธรเรีย จำกัด                            |
+----------------+------+----------------------------------------------+
|   SSH          | =    | บริษัท สยาม ซินเท็ค โฮลดิ้ง จำกัด                   |
+----------------+------+----------------------------------------------+
|   DSM          | =    | บริษัท ดี.เอส.แมเนชเม้นท์ จำกัด                    |
+----------------+------+----------------------------------------------+
|   SSBD         | =    | บริษัท เอส เอส บางกอก ดีเวลลอปเม้นท์ จำกัด         |
+----------------+------+----------------------------------------------+
|   STR          | =    | บริษัท สลิลธารา จำกัด                            |
+----------------+------+----------------------------------------------+
|   FE           | =    | บริษัท เฟดเดอรัล เอ็นจิเนียริ่ง จำกัด                 |
+----------------+------+----------------------------------------------+
|   BC           | =    | บริษัท บางกอกคลับ จำกัด                          |
+----------------+------+----------------------------------------------+
|   P&D          | =    | บริษัท แพลนเทชั่น แอนด์ ดีเวลลอปเม้นท์ จำกัด          |
+----------------+------+----------------------------------------------+
|   BCD          | =    | บริษัท โบคอนเซ็ปต์ ดีเวลล้อปเม้นท์ จำกัด              |
+----------------+------+----------------------------------------------+
|   CTM          | =    | บริษัท แคนทิวแมน (มาเลเซีย) จำกัด                 |
+----------------+------+----------------------------------------------+
|   HTP          | =    | บริษัท แฮร์ตาพัส (มาเลเซีย) จำกัด                  |
+----------------+------+----------------------------------------------+
|   LHBD         | =    | บริษัท แอลเอช บินตาง ดีเวลลอปเม้นท์ (มาเลเซีย) จำกัด |
+----------------+------+----------------------------------------------+
|   KPOM         | =    | บริษัท คาฮาง ปาล์ม ออยล์ มิลล์ (มาเลเซีย) จำกัด      |
+----------------+------+----------------------------------------------+
|   IV           | =    | บริษัท อินเวสคอร์ เวนเจอร์ (มาเลเซีย) จำกัด         |
+----------------+------+----------------------------------------------+
|   CT           | =    | บริษัท ซิตร้า ทานี (มาเลเซีย) จำกัด                 |
+----------------+------+----------------------------------------------+
|   RDZ          | =    | บริษัท เรดซ์ติคา (มาเลเซีย) จำกัด                  |
+----------------+------+----------------------------------------------+
|   TM           | =    | บริษัท ทิวลิน เมกา (มาเลเซีย) จำกัด                |
+----------------+------+----------------------------------------------+

หมายเหตุ.-

¹ เดิมชื่อ บริษัท ริชชี่ เซ็นเตอร์ แอนด์ ซัพพลาย จำกัด

² เดิมชื่อ บริษัท ริชชี่ อินเตอร์เทรด ซัพพลาย จำกัด

2.4 โครงสร้างรายได้

หน่วย : ล้านบาท

+----------------------------+------+------+------+------+-----+------+
| สายผลิตภัณฑ์/กลุ่มธุรกิจ          | ปี    |      | ปี    |      | ปี   |      |
|                            | 2    |      | 2    |      | 25  |      |
|                            | 548¹ |      | 547² |      | 46³ |      |
+----------------------------+------+------+------+------+-----+------+
|                            | จ    | %    | จ    | %    | จำ  | %    |
|                            | ำนวน |      | ำนวน |      | นวน |      |
+----------------------------+------+------+------+------+-----+------+
| ร                          |      |      |      |      |     |      |
| ายได้จากการเป็นผู้รับเหมาโดยตรง |      |      |      |      |     |      |
|                            |      |      |      |      |     |      |
| (Main Contractor)          |      |      |      |      |     |      |
+----------------------------+------+------+------+------+-----+------+
| - โครงการสาธาราณูปโภคพื้นฐาน  | 1    | 0.44 | 12   | 3.69 | 50  | 6.32 |
|                            | 2.36 |      | 8.62 |      | .64 |      |
+----------------------------+------+------+------+------+-----+------+
| - สถาบัน                    | 76   | 2    | 1,84 | 5    | 194 | 2    |
|                            | 5.83 | 7.24 | 4.08 | 2.90 | .30 | 4.25 |
+----------------------------+------+------+------+------+-----+------+
| - อาคารที่พักอาศัย             | 1,27 | 4    | 90   | 2    | 445 | 5    |
|                            | 3.33 | 5.30 | 7.34 | 6.03 | .39 | 5.59 |
+----------------------------+------+------+------+------+-----+------+
| - โรงแรมและรีสอร์ท           | 66   | 2    | 57   | 1    | 53  | 6.71 |
|                            | 4.33 | 3.63 | 0.69 | 6.37 | .77 |      |
+----------------------------+------+------+------+------+-----+------+
| - อาคารสำนักงาน/อาคารพาณิชย์  | 9    | 3.39 | 3    | 1.01 | 57  | 7.13 |
|                            | 5.33 |      | 5.20 |      | .07 |      |
+----------------------------+------+------+------+------+-----+------+
| ร                          | 2,81 | 10   | 3,48 | 10   | 801 | 10   |
| ายได้จากการขายและการให้บริการ | 1.18 | 0.00 | 5.93 | 0.00 | .17 | 0.00 |
+----------------------------+------+------+------+------+-----+------+
| โอ                         | 2.55 |      | -    |      | 2   |      |
| นกลับค่าเผื่อหนี้สงสัยจะสูญของปีก่อน |      |      |      |      | .34 |      |
+----------------------------+------+------+------+------+-----+------+
| กำไรจากการจำหน่ายเงินลงทุน    |      |      | 1    |      | -   |      |
|                            |      |      | 5.17 |      |     |      |
+----------------------------+------+------+------+------+-----+------+
| รายได้อื่น                    | 3    |      | 5    |      | 27  |      |
|                            | 8.19 |      | 2.39 |      | .50 |      |
+----------------------------+------+------+------+------+-----+------+
| ส่วนแบ่งก                    | 0.59 |      | -    |      | -   |      |
| ำไรจากเงินลงทุนตามวิธีส่วนได้เสีย |      |      |      |      |     |      |
+----------------------------+------+------+------+------+-----+------+
| รายได้รวม                   | 2,85 |      | 3,55 |      | 831 |      |
|                            | 2.51 |      | 3.49 |      | .01 |      |
+----------------------------+------+------+------+------+-----+------+

หมายเหตุ: -

¹ รอบระยะบัญชี (1 ม.ค.2548 - 31 ธ.ค.2548)

² รอบระยะบัญชี (1 ม.ค.2547 - 31 ธ.ค.2547)

³ รอบระยะบัญชี (1 ก.ค.2546 - 31 ธ.ค.2546)

บริษัทมีรายได้จากการเป็นผู้รับเหมาโดยตรง(Main Contractor) ในปี 2548 จำนวน
2,811.18 ล้านบาท ลดลงจากงวดเดียวกันของปี 2547 จำนวน 674.75 ล้านบาท หรือเท่ากับ
ร้อยละ 19.36 สาเหตุของการลดลงปรากฎตาม หัวข้อ 12.2 เรื่อง
“คำอธิบายและการวิเคราะห์ฐานะทางการเงิน”
อย่างไรก็ตามในช่วงสามปีที่ผ่านมาบริษัทมีสัดส่วนรายได้จากประเภทงานก่อสร้างโรงแรมและรีสอร์ทเพิ่มขึ้น
จากร้อยละ 6.71 ในปี 2546 เป็น ร้อยละ 23.63 ในปี 2548
รวมทั้งการเพิ่มขึ้นของประเภทงานก่อสร้างอาคารที่พักอาศัย จากร้อยละ 26.03 ในปี 2547 เป็น
ร้อยละ 45.30 ในปี 2548 ตามลำดับ
สำหรับโครงการประเภทสาธาราณูปโภคพื้นฐานส่วนใหญ่เป็นงานของภาครัฐ มีสัดส่วนลดลง
จากร้อยละ 6.32 ในปี 2546 เป็น ร้อยละ 0.44 ในปี 2548
โดยบริษัทมีนโยบายเข้าร่วมติดตามในการประมูลงานของภาครัฐมากขึ้นสำหรับในปีนี้

2.5 เป้าหมายทางธุรกิจ

เป้าหมายการประกอบธุรกิจ
การแสวงหากำไรเป็นเป้าหมายที่สำคัญมากสำหรับทุกองค์กรที่ประกอบธุรกิจ
เพื่อนำมาแบ่งปันสู่ผู้ถือหุ้นโดยเท่าเทียมตามสัดส่วนในการถือหุ้น
ซึ่งในข้อนี้บริษัทฯได้ถือเป็นเป้าหมายหลักในการดำเนินธุรกิจ และเพื่อให้ถึงซึ่งเป้าหมายดังกล่าว
บริษัทฯมีวิสัยทัศน์ในการกระทำให้บรรลุได้โดยกำหนดเป็นนโยบายของบริษัทฯที่จะมุ่งมั่นที่จะส่งเสริมชื่อเสียงให้เป็นหนึ่งในบริษัทชั้นแนวหน้าในวงการธุรกิจก่อสร้าง
โดยการจัดระบบบริหารการจัดการและการปฎิบัติงานสู่ความเป็นมาตรฐาน
ทั้งนี้ได้ทำการพัฒนาระบบการจัดการให้มีความสอดคล้องตามมาตรฐาน ISO9001:2000
ซึ่งจะทำให้เกิดการพัฒนาระบบการบริหารจัดการอย่างต่อเนื่องและสามารถตอบสนองความต้องการรวมถึงความคาดหวังของลูกค้าได้อย่างมีประสิทธิภาพ
ทั้งนี้ได้กำหนดเป็นวัตถุประสงค์ด้านคุณภาพของบริษัทฯมีดังนี้

-   เพื่อยกระดับทักษะและประสิทธิภาพของพนักงานโดยใช้การฝึกอบรมและกระตุ้นการทำงานอย่างมีแบบแผน

-   คงไว้ซึ่งการควบคุมงบประมาณที่ดีและดำเนินการตามสัญญาให้แล้วเสร็จทันตามกำหนด

-   ปรับปรุงคุณภาพของงานและลดค่าใช้จ่ายและเวลาที่ต้องใช้ในการแก้ไขงาน

-   คงปริมาณวัสดุสูญเปล่าที่หน้างานให้อยู่ในค่าที่ยอมรับที่คาดไว้ในช่วงประมูลงานก่อสร้าง

-   คงไว้ซึ่งความปลอดภัยและความผาสุกของลูกจ้างทั้งหมด

รวมทั้งการเสริมสร้างการปฏิบัติงานตามหลักธรรมภิบาล อย่างมืออาชีพด้วยความโปร่งใส
สามารถตรวจสอบได้ โดยได้ปฏิบัติตามหลักธรรมภิบาลอย่างพอเพียง
และได้ตระหนักถึงภาระหน้าที่ในการปฏิบัติงาน
เพื่อให้เกิดความเป็นธรรมกับบุคคลที่เกี่ยวข้องกับบริษัท
บริษัทจึงได้กำหนดแนวทางการกำกับดูแลกิจการที่ดี
เพื่อให้บุคลากรของบริษัทได้ยึดถือเป็นแนวทางปฏิบัติ ทั้งคณะกรรมการ ผู้บริหาร
และพนักงานทุกระดับชั้น และมีการประเมินผลตามหลักธรรมภิบาลอย่างเพียงพอ
(รายละเอียดปรากฎตามหัวข้อที่ 9.4) ทั้งนี้ก็เพื่อเพิ่มขีดความสามารถในการแข่งขัน
เพิ่มความสามารถในการทำกำไร และสร้างมูลค่าสูงสุดให้แก่ผู้ถือหุ้น